******

**Dobbelt knivskilleklemme med universel skrueforbindelse**

Den kompakte dobbelte knivskilleklemme UTT 2,5-2MT-P/P fra Phoenix Contact fås i forskellige versioner med en eller to skilleknive til ledere på op til 4 mm2. Det pladsbesparende design med en deling på kun 5,2 mm sikrer en høj fortrådningstæthed.

Etageforskydningen mellem de to etager giver nem adgang til den nederste etages forbindelser, selv ved fuld fortrådning, hvilket især er en fordel i forbindelse med testformål. Til forskellige koblingsopgaver, specielt inden for MSR-teknologi, kan der i skilleklemmens skillezone anvendes et isoleringsstik, gennemføringsmetal, komponentholder til loddefri montering af elektroniske komponenter eller et sikringsstik til 5 x 20 mm glasrørssikringer. Måleinstrumenter kan nemt indsløjfes ved anvendelse af tilslutningsskruer med integreret prøvestikbøsning, så spændings- og strømmålinger til enhver tid kan udføres uden afbrydelse.

Tilbehør fra rækkeklemmesystemet CLIPLINE complete kan anvendes til alle rækkeklemmer i UT skrueklemmeserien. Udover at anvende det samme brokoblingssystem er tilbehøret til opmærkning og test identiske for Push-in-, fjederkraft-, COMBI- og IDC-tilslutningsteknologierne.

For yderligere information kontakt Product Manager Henning O. Lippert, hlippert@phoenixcontact.dk eller vores kundeservice på telefon 36 77 44 11.